Pozdravljeni!

Tudi letos organiziramo zdravstveno letovanje otrok v Mladinskem zdravilišču in letovišču Rdečega križa Slovenije na Debelem rtiču. Razpisna dokumentacija je prišla šele nedavno, zato še ne vemo zagotovo ali smo na razpisu uspešni ali ne. Vseeno smo se odločili za povabilo, da ne bomo lovili zadnjega trenutka v šoli.

Prednost imajo otroci, ki imajo v medicinski dokumentaciji zapise o večkratni hospitalizaciji ali so bili pogosteje bolni v zadnjem letu. Presojo o zdravstveni anamnezi bo opravil otrokov pediater. Logaški pediatri so že seznanjeni, prav tako imajo na voljo potreben obrazec.

Letovanje bo potekalo od 21. do 28. avgusta 2024. Razdeljeni bodo po starostnih skupinah. V ceno letovanja je vključen prevoz, zavarovanje, polni penzion, 24 urno varstvo z animatorji in vzgojitelji, 24 urna zdravstvena asistenca in uporaba številne športne in animacijske infrastrukture.

Višina doplačila je odvisna od dohodkovnega razreda družine; preverite lahko osebno na podlagi odločbe CSD o otroškem dodatku.

Priporočena starost za vključitev otroka je med 7 in 13 let.

Prijavnice in informacije so dostopne v pisarni OZ RK Logatec na Tržaški cesti 50 a v času uradnih ur. Več

informacij lahko dobite na številki 041 678 474 ali rk.letovanje@gmail.com. Zadnji dan za prijavo je 10. junij. Kdor se bo odločil za prijavo, naj se oglasi v pisarni RK z otrokovim osebnim dokumentom in zdravstveno izkaznico. S seboj imejte odločbo CSD o višini otroškega dodatka.

Letovanje sofinancira Območno združenje Rdečega križa Logatec, Občina Logatec in ZZZS Slovenije.

Lepo vabljeni in lep pozdrav,

Območno združenje RK Logatec

